Histamín
Dobrý deň, chcem sa opýtať ci flector a aspirin protet sa môže užívať pri )HIT  dakujem
Dobrý deň,
Ďakujeme za vašu otázku. Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Liečiva ako kyselina acetylsalicylová (Aspirin protect) a diklofenak (Flector EP Rapid) patria medzi tie, ktoré potencujú alergické uvoľňovanie histamínu. Z toho dôvodu sa nepovažujú sa vhodné liečiva pri histamínovej intolerancii. Podstatná je však individuálna odpoveď pacienta, čo znamená, že aj potencionálne rizikové lieky pri HIT u vás nemusia vyvolávať žiadne komplikácie.
Prajem pekný zvyšok dňa.
S pozdravom
Mgr. Tamara Jakúbeková